|  |
| --- |
| ***ODDELEK PODALJŠANEGA BIVANJA*** |
| V podaljšano bivanje se učenci vključujejo prostovoljno s prijavo staršev v okviru pravil, ki jih določi šola.  V okviru podaljšanega bivanja se izvajajo naslednje dejavnosti za vsako od naštetih je predvideno ca. 50 minut časa:   * samostojno učenje, * sprostitvena dejavnost, * ustvarjalno preživljanje časa in * prehrana..   Cilji podaljšanega bivanja se prepletajo in nadgrajujejo z vzgojno-izobraževalnimi cilji pouka. Vsebine podaljšanega bivanja izhajajo iz vzgojno-izobraževalnih ciljev pouka ob upoštevanju interesov, potreb in želja učencev in njihovih staršev.  Splošni cilji podaljšanega bivanja so: Učencem je treba:   * zagotoviti vzpodbudno, zdravo in varno psihosocialno in fizično okolje za razvoj in izobraževanje; * omogočiti redno, samostojno in uspešno opravljanje obveznosti za šolo in jim v primeru potrebe nuditi ustrezno strokovno pomoč; * omogočiti skupno načrtovanje in izbiranje aktivnosti in s tem sooblikovanje programa posamezne dejavnosti; * omogočiti razumevanje pomena vednosti in znanja za odraščanje in osebni razvoj; * omogočiti razumevanje pomena kvalitetnih odnosov v skupini vrstnikov za dobro počutje in skupne dosežke.  |  |  | | --- | --- | | Samostojno učenje | * povezujejo, utrjujejo in poglabljajo učno snov in se učijo samostojno pripravljati na pouk; * se učijo uporabljati pridobljena vedenja in spoznanja in tako razvijajo motivacijo za nadaljnje učenje; * se učijo načrtovati svoje delo (čas dela in aktivnosti, vmesne individualne počitke, čas ponavljanja) in pripraviti delovni prostor (priprava pripomočkov in organizacija prostora) ; * se učijo zbrano začeti in delo tudi opraviti; * se učijo upoštevati navodila; * se učijo uporabljati delovne učbenike. | | Ustvarjalno preživljanje časa | * razvijajo ustvarjalnost na kulturnem, umetniškem, športnem in drugih področjih; * razumejo in doživijo pomen aktivno preživetega prostega časa za sproščeno počutje in osebni razvoj; * utrjujejo stara in pridobivajo nova znanja in izkušnje na vseh področjih osebnostnega razvoja; * se naučijo izbirati in soorganizirati aktivnosti glede na svoje interese; * se učijo mnenja usklajevati z vrstniki in sprejemati različne vloge v skupini in ob tem spoznavajo sebe in druge ter se učijo sprejemati in ceniti drugačnost. | | Sprostitvena dejavnost | * razumejo in doživijo sprostitev in oddih med delom kot nujni element zdravega načina življenja; * se učijo sprejemljivih in učinkovitih načinov sproščanja in pridobivajo tovrstne mentalno-higienske navade; * zadovoljujejo svoje potrebe po počitku, gibanju, socialnih stikih, igri; * se v situaciji igre učijo in utrjujejo znanje, različne intelektualne spretnosti, * socialne veščine, sprejemajo pravila in norme, razvijajo domišljijo, …; * razvijajo smisel za humor. | | Kosilo | * se učijo pri jedi primerno obnašati, pravilno uporabljati jedilni pribor in pri hranjenju uživati; * spoznajo pomen higienskih navad (umivanja rok pred obrokom) in jih pridobivajo; * se učijo pripraviti enostavnejše jedi in napitke ter hrano aranžirati in postreči; * razumejo pomen obrokov in ritem prehranjevanja; * spoznajo različne prehranjevalne navade in pomen zdrave in uravnotežene prehrane za človekov razvoj. | |